Lu Pikir La, Nabil

Lu Pikir La, Nabil! ialah siri animasi pendek Malaysia yang dicipta oleh Nabil Ahmad, dan diterbitkan oleh Ed-Online Technologies Sdn Bhd dan ASTRO. Siri ini mengisahkan seorang kanak-kanak bernama Nabil yang penuh dengan angan-angan, kisah persahabatan, serta kekalutan perangai orang kampung. Ia diterbitkan di saluran YouTube MeleTOP. Konsep animasi ini mengambil latar belakang kampung Nabil iaitu Kampung Kayu Ara, Mambau, Negeri Sembilan. Ia turut mengetengahkan dialek tempatan sebagai perantara dialog utama. Nama dan watak-watak di dalam siri animasi ini juga mengambil inspirasi dari kehidupan kanak-kanak Nabil.

 

Mulai Mac 2022, siri animasi ini boleh ditonton di saluran YouTube khas Lu Pikir La Nabil dengan kemunculan musim ke dua, dan watak-watak baharu. Ia juga boleh ditonton di kaca TV mulai 12 Mac ini pada setiap Sabtu 3 petang di Astro Ceria & Setiap Ahad jam 3 petang di Astro Prima & mulai 7 April setiap Khamis jam 10 malam di Astro Warna.

Ringkasan
Nabil, seorang kanak-kanak yang penuh dengan angan-angan menempuhi kehidupan sehariannya bersama keluarga, rakan-rakan dan kekalutan orang kampungnya.

Watak-watak
Nabil 

Seorang kanak-kanak yang cergas dan bersemangat. Beliau ingin menjadi adiwira demi membantu orang kampungnya.

Fahmi 

Sabahat karib Nabil, sentiasa bermain bersama Nabil

Mok 

Sabahat karib Nabil, sentiasa bermain bersama Nabil

Mak 

Ibu kepada Nabil. Seorang ibu yang penyayang, dan gemar bertutur Bahasa Inggeris di rumahnya. Beliau merupakan Guru Bahasa Inggeris di tadika

Abah 

Ayah kepada Nabil. Adakalanya beliau geram dengan perangai dan kerenah Nabil

Pak Abu 

Sahabat kepada ayah Nabil. Beliau dalam diam meminati Makcik Senah

Cik Ambros 

Ketua Kampung yang sentiasa curi tulang

Penerbitan
Siri animasi ini diterbitkan oleh Ed-Online Technologies Sdn Bhd dan ASTRO. Ia ditayangkan melalui platform media sosial saluran MeleTOP di YouTube. Penonton boleh menonton animasi ini di pautan https://www.youtube.com/c/astromeletop/.

Episod
Berikut merupakan senarai episod yang telah diterbitkan.

Reaksi
Penonton animasi ini memberikan reaksi positif. Terhibur, best dan kelakar antara komen yang diberikan terhadap animasi ini. Malah ada yang menyatakan ianya mengingatkan memori penonton kartun 90an suatu ketika dahulu. Reaksi ini memberikan gambaran bahawa animasi ini mempunya potensi yang tinggi untuk dibangunkan dengan skala yang lebih besar.

Rujukan

https://gempak.com/berita-terkini/macam-tengok-kartun-petangpetang-duludulu-netizen-puji-nabil-ahmad-lahirkan-animasi-lu-pikir-la-nabil-67522

https://bm.syok.my/lokal/terbaru-nabil-ahmad-tampil-dengan-siri-animasi-lu-

https://www.mediahiburan.my/menceritakan-kembali-zaman-kanak-kanak-dalam-siri-animasi-nabil-ahmad-tampilkan-lu-pikir-la-nabil/

https://www.astroawani.com/video-malaysia/lu-fikir-la-nabil-guna-nama-dan-watak-sebenar-1932441

https://era.je/interaktif/gosip-mossip-mak-jemah-gmmj/nabil-ahmad-hasil-karya-animasi-lu-pikir-la-nabil

https://www.keluarga.my/nabil-berkongsi-kisah-kanak-kanaknya-dalam-animasi-lu-pikir-la-nabil-rugi-tak-tengok-memang-best/